ར་ཁ་ཅིག་ན་
རེ། ས་ནི་ༀ་མོ། ཡི་གེ་བ་དང་། ཡི་གེ་ཨོ་དང་། ས་བོན་ནི། ཡི་གེ་ཧ་ལས་ཡི་གེ་ཨེའོ། །མེའི་བུ་
ནི་རའོ། །གསུམ་པ་ནི་ཨིའོ། །ཧཱུཾ་ཕཊ། དེ་ནས་ཨོ་བོ་ཧེ་རི་ཧཱུཾ་ཕཊ། དེ་ནི་མ་ཡིན་ཏེ། ས་ཉིད་ཨཽ་
དུ་བྱེད་པ་ཧ་ཅང་ཐལ་བ་དང་། བཾ་ཡིག་གི་ཀླད་ཀོར་འཕྱིད་པ་སྡིག་པར་འགྱུར་བ་དང་། ཨོཾ་
ཡིག་སྣོན་པའི་ཁྱད་པར་གྱི་ཚིག་ཀྱང་མེད་པའི་ཕྱིར་དང་། ས་བོན་ཞེས་པ་ཧ་བྱེད་ན། ཨོྃ་ཡིག་
ཧ་ཞེས་བརྗོད་པར་འགྱུར་བའི་ཕྱིར་རོ། །འོ་ན་ཇི་ལྟར་ཞེ་ན། བཾ་ཡིག་གིས་ཐབས་གསུངས། ཨེ་
ཡིག་རྣལ་འབྱོར་མའི་ས་བོན་ཏེ་སྙིང་བོའམ། རྩ་བར་བརྗོད། རིམ་པ་ཡང་ཐབས་ཤེས་ཀྱི་རིམ་
པས། དེ་སྐད་བཤད་ཀྱི། དོན་ལ་ཨོ་ཡིག་གཞི་ཡིན་པས་སྔོན་དུ་བྱས་ཏེ་ཨེ་ཝཾ་ཞེས་སོ། །ཨོཾ་ཡིག་
ནི་ཀུན་གྱི་སྔོན་དུའོ། །ཡི་གེ་ས་ནི་བརྗོད་ཚུལ་མཚུངས་པས་སྦས་པ་ཤའོ། །མེའི་བུ་ནི་ར་སྟེ་དེའི་
འོག་ཏུ་སྦྱར་རོ། །གསུམ་པ་ནི། དབྱངས་ཡིག་གསུམ་པ་ཨི་སྟེ། དེ་ལྟར་ན་ཤྲཱིའོ། །ཧཱུཾ་ལཊ་ནི་
མཐར་སྦྱར་རོ། །དེ་ལྟར་ཨོཾ་ཤྲཱི་ཨེ་ཝཾ་ཧཱུཾ་ཕཊ་ཅེས་པའོ། །ལས་ལ་སྦྱར་བ་ནི། ཇི་ལྟར་འདོད་པ་
བཞིན་བརྟག་པའི་ཆོ་ག་འདིས་ཞེས་པ་སྟེ། མཚན་ནི་རྡོ་རྗེ་ཕག་མོའི་ཉེ་བའི་སྙིང་བོའི་སྔགས་
བཏུ་བ་དང་། དེའི་ལས་ཀྱི་ཆོ་གའི་ལེའུ་སྟེ་སུམ་ཅུ་རྩ་བཞི་བ་རྣམ་པར་བཤད་པའོ།། །།
དེ་ནས་ལེའུ་སོ་ལྔ་བའི་དོན་ལ་བསྙེན་སྒྲུབ་མཚན་མ་དང་བཅས་པ་ནི། དེ་ནས་ཡང་དག་
པ་ཞེས་པ་ལ་སོགས་པའོ། །ལས་ལ་སྦྱར་བ་ནི། བསྒྲུབ་བྱའི་སྤྱི་བོ་ལ། ཞེས་པ་ལ་སོགས་པའོ། །
མཚན་ནི། ཕྱག་རྒྱ་ཆེན་པོའི་བསྒྲུབ་བྱ་འབེབས་པའི་སྔགས་ཀྱི་གླུ་དབྱངས་ཀྱི་ལས་ཀྱི་ཆོ་གའི་
ལེའུ་སྟེ། སུམ་ཅུ་རྩ་ལྔ་བ་རྣམ་པར་བཤད་པའོ།། །།
དེ་ནས་ལེའུ་སོ་དྲུག་པའི་དོན་ལ། ཡབ་ཀྱི་སྙིང་བོའི་ཕྱིའི་ལས་ཚོགས་ནི། དེ་ནས་བསྐྲད་
པ་ཞེས་པ་ལ་སོགས་པའོ། །ནང་གི་ལས་ནི་འདོད་པ་ཅན། །ཞེས་པ་ལ་སོགས་པ་སྟེ། རྫོགས་
473

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པའི་རིམ་པའི་མན་ངག་ལས་འཆད་པར་འགྱུར་རོ། །མཚན་ནི། གདུག་པ་ཅནཐམས་ཅད་ཀྱི་དྲག་
པོའི་ལས་ཀྱི་གསང་བའི་ཆོ་ག་གཙོ་བོར་གྱུར་པའི་ལེའུ་སྟེ་སོ་དྲུག་པ་རྣམ་པར་བཤད་པའོ།། །།
དེ་ནས་ལེའུ་སོ་བདུན་པའི་དོན་ལ། ཀླུ་བརྒྱད་ཀྱིས་ཆར་དབབ་པའི་ལས་ནི། དེ་ནས་ཆར་
བ་ཞེས་པ་ལ་སོགས་པའོ། །གཟའ་དགུ་དང་ཕྱོགས་སྐྱོང་བརྒྱད་སྒྲུབ་པའི་ལས་ནི། དེ་ནས་
དཔལ་ཆེན་ཞེས་པ་ལ་སོགས་པ་སྟེ། གཟའ་དགུ་བས་བཞི་བ་དྲག་པོའི་ལས་གཙོ་བོར་བྱ་ལ།
དགུ་བ་ཡང་ནུ་མར་གྱུར་པ་མཇུག་རིང་སྟེ། དེ་ལ་སོགས་པའི་ལས་རྣམས་རང་རང་སྔགས་ཀྱི་ཆོ་
ག་བཞིན་དུ་སྦྱར་ཞེས་པ་སྟེ། སྒྲུབ་པོ་གཅིག་གི་འགྱུར་བ་ནི་ལྷ་གང་རུང་གཅིག་གིས་ལས་
ཐམས་ཅད་འགྲུབ་པར་འགྱུར་བའོ། །མཚན་ནི། ཆར་དབབ་པ་དང་། གཟའ་དགུ་དང་། འཇིག་
རྟེན་སྐྱོང་བ་བརྒྱད་སྒྲུབ་པའི་ཆོ་གའི་ལེའུ་སྟེ་སོ་བདུན་པ་རྣམ་པར་བཤད་པའོ།། །།
དེ་ནས་ལེའུ་སོ་བརྒྱད་པའི་དོནལ། སྒྲུབ་པ་ནི་དེ་ནས་གཞན་པ་ཞེས་པ་ལ་སོགས་པ་སྟེ།
འདིར་ཁ་ཅིག་ན་རེ། གོས་ཆེན་ནི་ནམ་མཁའི་རོ་རས་ལ་སོགས་པའོ། །དབང་ཆེན་ནི་རྒྱུས་པའོ། །
སྦྲང་ཆེན་ནི་མར་ཁུ་ཆེན་པོའོ། །དུར་ཁྲོད་ལས་བྱུང་ནི་ཕྱགས་དར་ཁྲོད་དོ། །ཞེས་ཟེར་རོ། །དེ་ནི་
མ་ཡིན་ཏེ། ཤ་ཆེན་དངོས་སུ་སྨོས་པ་མ་གཏོགས་པ་ཐམས་ཅད་བརྗོད་འདོད་ཙམ་དུ་ཟད་ཀྱི།
རྒྱུད་གཞན་གྱི་ཤེས་པར་བྱེད་པ་མེད་ཅིང་། རིགས་པ་ཡང་མེད་པའི་ཕྱིར་རོ། །དེས་ན་གོས་ཆེན་
པོ་ནི་དྲོད་མཆོག་ཏུ་བསྐྱེད་པར་རཀྟའོ། །དབང་ཆེན་ནི་སྟོབས་རྒྱས་པར་བྱེད་པ་ཁུ་བའོ། །སྦྲང
ཆེན་ནི་དྲི་ཆེན་ཆུ་དང་བཅས་པ་སྟེ་མདོར་ན་བདུད་རྩི་ལྔའོ། །ཐམས་ཅད་དུར་ཁྲོད་ནས་དབྱུང
བ་ནི་རྟོག་མེད་ཀྱི་ལུས་འདི་ལས་གསར་དུ་འབྱུང་བ་སྟེ། རྙིང་བ་ལ་སོགས་པས་མ་ཡིན་པའོ། །
ལས་ལ་སྦྱར་བ་ནི། ཇི་སྲིད་རྡུལ་དུ་ཞེས་པ་ལ་སོགས་པའོ། །མཚན་ནི། ཧཱུཾ་བཞི་བས་བསྐྲད་པ་
དང་། དེའི་གོང་དུ་གསད་པའི་ལས་ཀྱི་ཆོ་ག་སྟེ། ལེའུ་སོ་བརྒྱད་པ་རྣམ་པར་བཤད་པའོ།། །།
474

༄༅། །བདེ་མཆོག་ཧེ་རུ་ཀའི་མངོན་རྟོགས་བཞུགས་སོ། །
དེ་ནས་ལེའུ་སོ་དགུ་བའི་དོན་ལ། ཕན་ཡོན་གྱིས་མདོར་བསྟན་པ་ནི། དེ་ནས་ཡང་དག་
ཅེས་པ་ལ་སོགས་པ་སྟེ་གོ་སླའོ། །རྒྱས་པར་བཤད་པ་ལ། སྔགས་བཏུ་སྤྱིར་བསྟན་པ་ནི། བསྙེན་
།
པར་རྫོགས་པས་ས་ཕྱོགས་ཆ་མཉམ་པར་བྱི་དོར་བྱ་བ་ལ་སོགས་པ་སྔར་ལྟར་བྱས་ཏེ།
ལེ་ཀོར་གྱིས་རྫ་རྔ་བསྣོལ་ས་ཁ་བཞི་བ་ཟླུམ་སྐོར་གྱིས་བཅིང་བ་རེའུ་མིག་དགུ་བ་ཅན་བྱས་ནས།
དེའི་དབུས་སུ་ཀྱུ་དང་། རེའུ་མིག་བརྒྱད་ལ་འདབ་བརྒྱད་ལྟར་དབྱངས་གསལ་བཀོད་པའམ།
དེར་ཐོད་
རྩ་རྒྱུད་དུ་རྫ་རྔར་དབྱངས་གསལ་དགོད་པ་ལྟར་བྱས་ལ།
གནས་དེར་གནས་པའི་དབྱངས་
གསལ་གང་དགོས་པ་རྣམས་བཏུ་ཞིང་། དང་བོར་རྡོ་རྗེ་སེམས་དཔའ་དང་། སོགས་པས། དེ་
ནས་རྣམ་པར་སྣང་མཛད་ལ་སོགས་པ་རྫ་རྔ་ལ་གནས་པའི་སྔགས་ཀྱི་རྣམ་པ་ངོ་བོ་དཔའ་བོ་ཆེན་
པོ་འཁོར་ལོ་སྒྱུར་བ་རྣམས་ཞལ་སྦྱར་ཏེ། ཇི་ལྟར་རིགས་པར་ལས་དང་བསྟུན་པ་བྲི་གཞི་ལ་ལས་
འི་ཡི་གེ་
དང་མཐུན་པའི་སྣག་སྙུག་གིས་རྫ་རྔའི་འཁོར་ལོ་དེ་ཕྲེང་ཐབས་སུ་བྲི་བར་བྱའོ། །དེ་མཐའ་དག་
ལས་སེམས་ཞི་ཞིང་རྣམ་པར་དག་པས་བྱ་བ་ཡིན་ལ། དེ་ཡང་གསལ་བྱེད་ཀྱི་སྡེ་ཚན་གྱི་དབྱེ་བ་
ཤེས་པར་བྱས་ནས། དེ་བཏུས་པ་ལ་མཁས་པས་ཕྱི་མོ་དབྱངས་ལས་ཇི་ལྟར་འོས་པ་བཏུ་ཞིང་།
དེ་གཉིས་གཉིས་སུ་མེད་པར་སྦྱར་བར་བྱའོ། །ཁྱད་པར་བཏུ་བ་ནི། ཨ་ནས་བགྲང་བའི་ཡི
བཞི་བཅུ་ཞེ་བརྒྱད་པ་ནི་ས་སྟེ། དབྱངས་ལྔ་བ་ཨུ་དང་སྦྱར་བ་སུའོ། །དང་བོའི་ཡི་གེ་ནི། ཞེས་
སོགས་ནི་སྔགས་རྣམས་ཀྱི་སྲོག་ཅན་གྱི་ཡི་གེའི་གྲངས་སོ། །དེ་ནས་ཞེ་གཅིག་པ་མ་ལ་བྷ་སྦྱར་བ་
ནི་མ་བྷའོ། །དེ་ནས་སོ་དྲུག་པ་ན་ལ་དབྱངས་གསུམ་པ་ཨི་སྦྱར་བ་ནི་ཞེས་པའོ། །དེ་ནས་སུམ་བྷ་
ཞེས་སྔར་དང་འདྲའོ། །དེ་བཞིན་ཞེ་དགུ་བ་ཧ་ལ་དབྱངས་ལྔ་བ་ཨུ་སྦྱར་ཏེ་སྟེང་དུ་ནཱ་དས་ཀྱང་
སྦྱར་བ་ཧཱུཾ་ངོ་། །ཐམས་ཅད་ཀྱི་དང་བོ་ཨོཾ་གྱི་ཡི་གེ་སྟེ། ཕཊ་ཡི་གེ་མཐར་སྦྱར་བས་ཨོཾ་སུམྦྷ་ནི
སུམྦྷ་ཧཱུཾ་ཕཊ། ཅེས་པ་རྡོ་རྗེ་སེམས་དཔའི་སྔགས་སོ། །དེ་བཞིན་དུ་གཅིག་དམན་པའི་ལྔ་བཅུ་ཧ་
475

།བོ་དོང་པཎ་ཆེན་གྱི་གསུང་འབུམ་ཆེན་མོ།
ལ་དབྱངས་གཉིས་པ་ཨཱ་སྦྱར་བ་ནི་ཧྭའོ། །ཡའི་སྡེ་ཚན་བརྒྱད་པ་ཧ་ལ་མེའི་བུ་རས་བརྒྱན་ཅིང་།
དབྱངས་བཞི་བ་ཨཱིས་སྦྱར་བ་ལ་སྟེང་དུ་ནཱ་དས་སྦྱར་བས་ནི་ཧྲིའོ། །ཡི་གེ་གཅིག་དམན་པའི་ཉི་
ཤུ་བ་ག་ལ། སྐྱི་བ་འབྱེད་པའི་མི་ཅན་ར་གནས་ཤིང་། དབྱངས་གསུམ་པ་ཨི་སྦྱར་བ་ནི་གྲིའོ། །
གཅིག་གིས་དམན་པའི་ལྔ་བཅུ་བ་ཧ་ལ་སོ་དྲུག་པ་ན་འོག་ཏུ་བླང་ཞིང་། དབྱངས་བཅུ་གཉིས་པ་
ཨཻ་བསྟན་པ་ལན་གཉིས་ནི་གྲྀཧྞ་ཞེས་པའོ། །དེ་བཞིན་དུ་ཞེ་བརྒྱད་པ་ས་ལ་དབྱངས་བཅོ་ལྔ་བ་
ཨཾ་གིས་ལྡན་པ་སཾ་ངོ་། །དང་བོར་ཨཾ་གྱི་ཡི་གེ་དང་ཧྭ་ཕཊ་མཐར་ལྡན་ཏེ། ༀ་གྲྀཧྞ་གྲྀཧྞ་སཾ་ཧཱུྃ་
ཕཊ། ཅེས་པ་རྣམ་པར་སྣང་མཛད་ཀྱི་སྔགས་སོ། །དབྱངས་གཉིས་པ་ནི་ཨཱའོ། །མཐར་གནས་ཀྱི་
གཉིས་པར་ལ་དབྱངས་བཅུ་གསུམ་པ་ཨཾ་སྦྱར་བ་ནི་རོའོ། །བཞི་བཅུ་རྩ་བཞི་བ་ལ་ལ་དབྱངས་
གསུམ་པ་ཨི་སྦྱར་བ་ནི་ལིའོ། །ཡི་གེ་བཅུ་བདུན་པ་ནི་ཀའོ། །ཡི་གེ་དང་བོ་ཨོཾ་དང་སྭཱ་ཧྭ་མཐར་
སྦྱར་ཏེ། ༀ་ཨཱ་རོ་ལིཀ་སྭཱ་ཧཱ། ཞེས་པ་པདྨ་མ་གར་དབང་གི་སྔགས་སོ། །དེ་བཞིན་དུ་དམན་
པའི་ལྔ་བཅུ་བ་ཧ་དབྱངས་བཅུ་གཅིག་པ་ཨེ་སྦྱར་བ་གཉིས་ཧེ་ཧེ་ཞེས་པའོ། །མཐར་གནས་ཀྱི་
གཉིས་པ་ར་ལ་དབྱངས་ལྔ་བ་ཨུ་སྦྱར་བས་རུ་རུའོ། །ཡི་གེ་བཅུ་བདུན་པ་ཀ་ལ་དབྱངས་བཅོ་ལྔ་
བ་ཨཾ་གིས་མཆོད་པ་ནི་ཀཾ་ཞེས་པའོ། །
དང་བོར་ཨོཾ་གྱི་ཡི་གེ་དང་། ཧཱུཾ་ཧཱུཾ་ཕཊ་མཐར་སྦྱར་ཏེ། དེ་ལྟར་ན། ༀ་ཧེ་ཧེ་རུ་རུ་ཀཾ་ཧུཾ་ཧཱུྃ་
ཕཊ། ཞེས་པ་ཧེ་རུ་ཀའི་སྔགས་སོ། །བཅོ་བརྒྱད་པ་ནི་ཁའོ། །དྲོད་ཀྱི་དང་བོ་ཤ་ལ་དབྱངས་
བཅུ་གསུམ་པ་ཨོ་སྦྱར་བ་ཤོའོ། །མཐར་གནས་ཀྱི་གསུམ་པ་ལ་བཅུ་བདུན་པ་ཀ་འོག་ཏུ་སྦྱར་བ་
དབྱངས་གཉིས་པ་ཨཱ་ལྡན་པ་ནི་ལྰའོ། །ཞེ་གཉིས་པ་ནི་ཡའོ། །གཅིག་ཚང་བའི་ལྔ་བཅུ་བ་ཧ།
དབྱངས་ལྔ་བ་ཨུ་སྦྱར་བ་ནཱ་དས་ཀྱང་སྦྱར་བ་ནི་ཧཱུཾ་ངོ་། །ཨོཾ་ཡིག་དང་བོར། ཕཊ་མཐར་ཏེ། ༀ་
ཁ་ཤོ་ལྰ་ཡ་ཧཱུཾ་ཕཊ། ཅེས་པ་རྡོ་རྗེ་ཉི་མའི་སྔགས་སོ། །ཡི་གེ་བཞི་བཅུ་བ་བྷ་ལ་དབྱངས་ཡིག་
476

།བདེ་མཆོག་ཧེ་རུ་ཀའི་མངོན་རྟོགས་བཞུགས་སོ། །
༼ལུ༽
བཅུ་གསུམ་པ་ཨོ་སྦྱར་བ་དང་། ཡང་དེ་ཉིད་བླང་བ་ནི་བྷོ་བྷོའོ། །གཅིག་གིས་མ་ཚང་བའི་ཉི་ཤུ་
ནི་གའོ། །མཐར་གནས་ཀྱི་བཞི་བ་ཝ་ལ་གཉིས་པ་དང་བཅོ་ལྔ་བས་སྦྱར་བ་ནི་བཱཾ་ངོ་། །དེ་ནས་
དང་བོ་སུམ་ཅུ་དྲུག་པ་བཏུ། ཞེས་པ་དང་། དང་བོ་ནི་ཨ། སོ་དྲུག་པ་ནའོ། །དེ་བཞིན་སུམ་ཅུ་
དྲུག་པ་ཉིད། །དང་བོར་ཉི་ཤུ་དྲུག་པ་བཏུ། །ཞེས་པ་ལྟར། ཨ་ན་ཡ། ཞེས་པ་སྟེ་མཐར་གནས་ཀྱི་
དང་བོ་ནི་ཡའོ། །དེ་ལ་ཨོཾ་ཡིག་དང་བོ་དང་ཧཱུཾ་ཕཊ་མཐར་སྦྱར་ཏེ། ཨོཾ་བྷོ་བྷོ་ག་བཱཾ་ཨ་ན་ཡ་ཧཱུྃ་
ཕཊ། ཅེས་པ་རྟ་མགྲིན་གྱི་སྔགས་སོ། །ཆོ་ག་ལྷག་མ་ནི་རྩ་རྒྱུད་བཞིན་ནོ། །མཚན་ནི་འཁོར་ལོ་
སྒྱུར་བ་དྲུག་གི་སྔགས་བཏུ་བའི་ཆོ་གའི་ལེའུ་སྟེ་སོ་དགུ་བརྣམ་པར་བཤད་པའོ།། །།
དེ་ནས་ལེའུ་བཞི་བཅུ་བའི་དོནལ་གོ་ཆ་དགོད་པ་ནི། དེ་ནས་ཞེས་པ་ལ་སོགས་པ་སྟེ།
མངོན་པར་རྟོགས་པར་བཤད་ཟིན་ཏོ། །
ལག་པའི་མཆོད་པ་ནི། ལག་པར་ཞེས་པ་ལ་སོགས་པ་སྟེ། བསྐྱེད་རིམ་གྱི་མན་ངག་ལས་
འཆད་དོ། །མཚན་ནི། དཔའ་བོ་དྲུག་གི་གོ་ཆ་དང་ལྷའི་གྲངས་དང་། ལག་པའི་མཆོད་པའི་
ལེའུ་སྟེ་བཞི་བཅུ་བ་རྣམ་པར་བཤད་པའོ།། །།
དེ་ནས་ལེའུ་ཞེ་གཅིག་པའི་དོན་ལ་དུས་བཞིའི་ཕོ་ཉའི་ལམ་ཕན་ཡོན་དང་བཅས་པ་ནི།
དེ་ནས་གཞན་ཡང་ཞེས་པ་ལ་སོགས་པ་སྟེ། རྫོགས་རིམ་གྱི་མན་ངག་ལས་འཆད་དོ། །ལག་པའི་
མཆོད་པའི་བྱེ་བྲག་ཏུ་བཤད་པ་ནི། སྤྱན་མ་ཞེས་པ་ལ་སོགས་པའོ། །མཚན་ནི། དུས་བཞིའི་ཕོ་
ཉའི་རྣལ་འབྱོར་དང་། ལག་པའི་བརྡའི་ཆོ་གའི་ལེའུ་སྟེ་བཞི་བཅུ་རྩ་གཅིག་པ་རྣམ་པར་བཤད་
པའོ།། །།
དེ་ནས་ལེའུ་ཞེ་གཉིས་པའི་དོན་ལ། སྐྱེ་བ་བདུན་པའི་སྒྲུབ་པ་ནི། དེ་ནས་ཡང་དག་ཅེས་
པ་ལ་སོགས་པ་སྟེ། ཕྱིའི་ལས་ཀྱི་ཚོགས་རྣམས་ཐམས་ཅད་ནི་བསྐྱེད་རིམ་གྱི་མན་ངག་ལས་
477

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འཆད་ལ། ནང་གི་ནི་རྫོགས་རིམ་གྱི་མན་ངག་ལས་འཆད་དོ། །གསང་བའི་རིམ་པ་ནི། ཡང་དག་
རྟགས་པའི་ཞེས་པ་ལ་སོགས་པའོ།
།རྒྱུད་ཀྱི་རིམ་པ་ནི་དུ་ཛཱ་ཞེས་པ་ལ་སོགས་པའོ། །མཚན་ནི།
སྐྱེ་བ་བདུན་པའི་བྱ་བ་དང་། ཧཱུཾ་བཞི་རྣམ་པར་དག་པའི་རྟེན་དང་བཅས་པའི་ཆོ་གའི་ལེའུ་སྟེ་
བཞི་བཅུ་རྩ་གཉིས་པ་རྣམ་པར་བཤད་པའོ།། །།
དེ་ནས་ལེའུ་ཞེ་གསུམ་པའི་དོན་ལ། ཞུ་བས་མདོར་བསྟན་པ་ནི། དེ་ནས་དཔལ་ལྡན་
ཞེས་པ་ལ་སོགས་པའོ། །དེ་ནས་ལན་རྒྱས་པར་བཤད་པ་ནི། དེ་ནས་ཞེས་པ་ལ་སོགས་པའོ། །
ས་རྒྱུད་གཙོ་བོ་ནི། ཀུན་ལ་ཁྱབ། ཅེས་པ་ལ་སོགས་པ་སྟེ། རྒྱས་པར་རྫོགས་རིམ་ལས་
འཆད་དོ། །མཚན་ནི། ཀུན་ཀྱི་རྣམ་པ་ཧེ་རུ་ཀའི་སྒྱུ་མར་བསྟན་པ་རྒྱུ་རྒྱུད་བཤད་པའི་ལེའུ་སྟེ་
བཞི་བཅུ་རྩ་གསུམ་པ་རྣམ་པར་བཤད་པའོ།། །།
ལེའུ་ཞེ་བཞི་བའི་དོན་ལ། རྫོགས་རིམ་གྱི་གཙོ་བོ་ནི། དེ་ལ་སྒྱུ་མའི་ཞེས་པ་ལ་སོགས་
པའོ། །དེའི་མཚན་མ་རྣལ་འབྱོར་དང་བཅས་པ་ནི། ཡང་དག་རྟོགས་པའི་ཞེས་པ་ལ་སོགས་
པའོ། །དེ་རྣམས་ཀྱི་ཕན་ཡོན་ནི། རྣམ་ཤེས་དེའི་ཞེས་པ་ལ་སོགས་པ་སྟེ། རྒྱས་པར་རྫོགས་རིམ་
ལས་འཆད་དོ། །མཚན་ནི། གཟུགས་ལ་སོགས་པ་ཐམས་ཅད་རྣམ་པའི་དབྱེ་བས་སོ་སོར་གསལ་
བའི་མངོན་པར་ཤེས་པ་མཚན་མ་བརྒྱད་ངེས་པར་བསྟན་པའི་ཆོ་གའི་ལེའུ་སྟེ་བཞི་བཅུ་རྩ་བཞི་
བ་རྣམ་པར་བཤད་པའོ།། །།
དེ་ནས་ལེའུ་ཞེ་ལྔ་བའི་དོན་ལ་དགོས་པས་མདོར་བསྟན་པ་ནི། དེ་ནས་གཟུགས་བརྙན་
ཞེས་པ་ལ་སོགས་པའོ། །དེ་ནས་ལས་རྒྱས་པར་བཤད་པ་ནི། སྤང་ལེབ་ཅེས་པ་ལ་སོགས་པའོ།
མཚན་ནི། ནད་ཞི་བའི་ཆོ་ག་ཐུན་མོང་མ་ཡིན་པའི་ལེའུ་སྟེ་ཞེ་ལྔ་བརྣམ་པར་བཤད་པའོ་ཞེས་
གནས་སོ།། །།
478

༄༅། །བདེ་མཆོག་ཧེ་རུ་ཀའི་མངོན་རྟོགས་བཞུགས་སོ། །
རྒྱུད་ཀྱི་མཚན་གྱིས་དོན་བསྡུ་བ་ནི། དཔལ་ཧེ་རུ་ཀ་མངོན་པར་འབྱུང་བ་ལས་མཆོག
འབུམ་ཕྲག་གསུམ་པ་ལས་བཏུས་པ་བསྟན་བཅོས་ཐམས་ཅད་ཀྱི་རྒྱལ་བོ། དཔལ་ཁྲག་འཐུང་
དཔའ་བོ་ཆེན་པོ་བཀླགས་པས་འགྲུབ་པ་ཐམས་ཅད་མཁྱེན་པའི་ཡེ་ཤེས་གཞན་ལས་རྒྱལ་བ་
དང་བོར་གྲུབ་པའི་རྒྱུད་བསྡུས་པ་ཡི་གེའི་ཉུང་ངུ་དང་། ཧེ་རུ་ཀ་མངོན་པར་འབྱུང་བ་གཉིས་
ལས། དང་བོར་ཕྱི་མའི་རྣལ་འབྱོར་མའི་རྒྱུད་ཀྱི་རྒྱལ་བོ། ལེའུ་ཚན་ཞེ་ལྔ་བའི་རྣམ་པར་བཤད་པ་
རིམ་པར་ཕྱེ་བ་སུམ་བརྒྱ་བཅོ་ལྔ་བ་རྫོགས་སོ།། །།
1:|:
་་་
1:|:ཀུན པ པ ད 1: 1:|: 1
1
ཝཱ ས 1 ཨ
ཏཾ ཨཏྠ
479

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།